Source: http://www.maszim.hu/forum/viewtopic.php?f=11&t=752
Timestamp: 2019-03-18 22:29:56
Document Index: 8644459

Matched Legal Cases: ['bíróság ', 'bíróság ', 'BÍRÓSÁG ', 'BÍRÓSÁG ', 'bíróság ', 'bíróság ', 'bíróság ', 'bíróság ', 'bíróság ', 'BÍRÓSÁG ', 'bíróság ', 'BÍRÓSÁG ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

maszim.hu • Téma megtekintése - OpenWheel Bajnokság 2008 - Büntetések, bírói döntések
OpenWheel Bajnokság 2008 - Büntetések, bírói döntések
Hozzászólás témája: OpenWheel Bajnokság 2008 - Büntetések, bírói döntések
Elküldve: szomb. márc. 29, 2008 1:51 pm
reméljük kevés baleset és szabálytalanság lesz így nem születnek majd ebben a témában kemény döntések.
Első futam ápr.17.20.30
Elküldve: szomb. ápr. 19, 2008 12:09 pm
A BAJNOKSÁG 1. VERSENYE - HOMESTEAD
Figyelmeztetésben részesülnek a következő pilóták, az aktivitási szabály megsértése miatt:
Verbatim, Blory - nem jelentkezett, nem is jött
Fáy Antal - 12.kör - figyelmesztetés
Indoklás: A korábbi balesete miatt kijött a pitbe javítani az autót. A javítás után az versenyautó a továbbiakban is bizonytalanul viselkedett, ennek ellenére Antal az ideális íven igen lassú tempóban közlekedett, amivel balesetet okozott. Büntetése FIGYELMESZTETÉS. A következő ovál pályás verseny előtt, a bírói testület le kívánja vizsgáztatni Antalt, így kéretik, hogy a verseny előtt legalább egy órával jelenjen meg a szerveren! Ennek elmulasztása büntetést von maga után.
Zöldi - Molnár kontakt - 90.kör - figyelmesztetés Zöldinek
Indoklás: A belső ívről Zöldi a szélárnyék gyorsító hatását rosszul mérte fel, ezér a betonfalnak lökte Molnárt. Molnár az ütközés hatására teljes mértékben elveszti kontrollját az autó felett, minek hatására később Gstyle is belerohan. A rosszul felmért helyzetből még ennél is nagyobb galiba keletkezhetett volna, ha nem egyedül Gstyle érkezik az íven, hanem egyszerre többen. Zöldi büntetése: FIGYELMEZTETÉS
Nyekesek - 7.kör - nincs szankció
Indoklás: Nyeksek rosszul értelmezi a szerver utasítását, hogy sárga zászló alatt ki mögé álljon be. Megelőzi a teljes mezőnyt a PaceCar-t is, és egy teljes kör megtétele után zárkózik fel a mezőnyhöz. Ezek után a szerver megbüntette, így nem szükséges további szankció. Az Indy-ben nincs LuckyDog szabály, kéretik, hogy Nyeksek Úr olvassa el mégyegyszer a vonatkozó szabálykönyvi fejezetet.
ÁLTALÁNOS MEGÁLLAPÍTÁS
A SOROZAT TANULÓVERSENYEIT ÉLI. KÉREK MINDENKIT, HOGY FOKOZOTTAN ÜGYELJEN A MÁSIKRA, ÉS A SZABÁLYKÖNYVI HIÁNYOSSÁGOKAT PÓTOLJA!!! A KANSASI VERSENYIG MINDENKI TÜRELMI IDŐN VAN, DE UTÁNA (INDY500) SZÁMON FOGJUK KÉRNI A SZABÁLYZATOT.
Elküldve: szomb. ápr. 26, 2008 8:02 am
Mielőtt elkezdenénk, a Versenybíróság szeretne gratulálni minden célba érkezőnek! A rajtot pedig nagyszerűen hajtotta végre az egész társaság, ehhez külön gratulálunk! Így kell ezt csinálni!
Igaz, hogy némi technikai malőr nehezítette az első rajtot. Kérjük, hogy a wu alatt mindenki ellenőrizze le az autóját, kormányát, beállításait!
Akkor a rendelkezések:
Fáy Antal (Safranek) és pukkandur - nem jelentkezett, és nem is jött
Dietrich - 46.kör - figyelmeztetés
Indoklás: Dietrich a balesete után (különböző okok miatt) nem elég körültekintően próbált visszatérni a versenybe. A szabálykönyv egyértelmű utasítást ad az ilyen szituációkra: "Ha ... balesetbe keveredsz akkor maradj a helyeden!!! Várd meg míg mindenki biztonságosan elhalad melletted és ha vissza tudsz térni a versenybe, tedd meg!" A nem megfelelő manőver után (úgy, hogy ráadásul az autó jobb első kerek hiányzott), Knife belerohant a visszaforduló autóba.
Fáy Antal - vezetői vizsgára rendelés
Indoklás: Antal a homesteadi versenyen történtek miatt figyelmeztetésben részesült, a St.Pete versenyen pedig nem tartotta be az aktiválási szabályt, így a Versenybíróság határozata alapján addig nem indulhat versenyen, míg nem tesz vezetői viszgát. A vizsgáról bővebb tájékoztatást az "általános megállapítás" részben kaphattok.
A SOROZAT TANULÓVERSENYEIT ÉLI. EZ AZ IDŐSZAK A BAJNOKSÁG ELSŐ NÉGY VERSENYÉRE TERJED KI (HOMSTD,ST.PETE,GATW,LB). KÉREK MINDENKIT, HOGY FOKOZOTTAN ÜGYELJEN A MÁSIKRA, ÉS A SZABÁLYKÖNYVI HIÁNYOSSÁGOKAT PÓTOLJA!!! A KANSASI VERSENY UTÁN, MINDEN FIGYELMEZTETÉS -5 PONT LEVONÁSSAL, ÉS EGY VERSENYRE VALÓ ELTILTÁSSAL - AMINEK VÉREHAJTÁSÁT A KÖVETKEZŐ VERSENYIG FELFÜGGESZTJÜK - JÁR. ÍGY A VISSZAESŐ "BŰNÖZŐT" AUTOMATIKUSAN ELTILTJUK A KÖVETKEZŐ FUTAMTÓL.
BÜNTETÉSI TÉTELKÉNT SZEREPEL ÉS FIGYELMEZTETÉSSEL (-5 PONT!) JÁR A PÁLYÁN ÉS AZON KÍVÜL (SZÓBAN ÉS ÍRÁSBAN) TANÚSÍTOTT NEM MEGFELELŐ MAGATARTÁS. A SZABÁLYZAT LEÍRJA, HOGY TILOS A SZITKOZÓDÁS! ENNEK ELBÍRÁLÁSA A VERSENYBÍRÓSÁG SZUBJEKTÍV(!) JOGKÖRE.
BEVEZETÉSRE KERÜLT A VIZSGÁZTATÁSI RENDSZER. A VERSENYBÍRÓSÁG BÁRMELYIK VERSENYZŐT, INDOKLÁS NÉLKÜL VEZETŐI VIZSGÁRA RENDELHETI BE. A VIZSGA PONTOS MENETÉRŐL NÁLAM, VAGY METOSZ-NÁL LEHET ÉRDEKLŐDNI. VIZSGA IDŐPONTOK MINDEN SZERDÁN 20.00-22.00-IG LESZNEK.
Elküldve: szomb. máj. 03, 2008 8:49 am
A BAJNOKSÁG 3. VERSENYE - GATEWAY INT'L SPEEDWAY
A Versenybíróság szeretne gratulálni minden célba érkezőnek, különös tekintettel a dobogós helyezetteknek!
A Versenybíróság rendelkezései:
Spiczi91 - nem jelentkezett, de jött
pukkandur - nem jelentkezett és nem is jött
Fáy Antal - nem jelentkezett és nem is jött
Blory - nem jelentkezett és nem is jött
Maple - nem jelentkezett és nem is jött
Az akzivitási szabályok megsértése miatt a Versenybíróság a következő szankciókat vezeti be: pukkandur és Fáy Antal az elmúlt két futam óta nem jelentkezett, így őket a "nem rendszeres" induló közé soroljuk, autóikat szabaddá nyilvánítjuk. Ha szeretnének versenyre jönni, akkor szabad autót a versenyre jelentkezős fórumon külön kell kérniük (természetesen amíg nem kapja meg új, állandó résztvevő az autót, automatikusan jöhetnek az eddigivel, de ezt jelezniük kell).
Ginger17 - 34.kör - figyelmeztetés
Indoklás: Ginger17 a pitbe kihajtásnál későn döntött, ezért a füvön keresztül közelítette meg a szervízutat. Ez szabálytalan, így a bírói testület figyelmeztetésben részesíti
Fáy Antal St.Pete óta fennálló vizsgára kötelezése a továbbiakban is érvényes.
A hozzászólást 4 alkalommal szerkesztették, utoljára Ginger17 szomb. máj. 03, 2008 11:00 am-kor.
Elküldve: szomb. máj. 03, 2008 8:50 am
A BAJNOKSÁG 4. VERSENYE - GP OF LONG BEACH
A Versenybíróság szeretne gratulálni a dobogós helyezetteknek, különös tekintettel a verseny győztesének.
Nyeksek - nem jelentkezett és nem is jött
Az akzivitási szabályok megsértése miatt a Versenybíróság a következő szankciókat, határozatokat hozta: pukkandur és Maple autóját elvettük, ezennel szabadok. Bármelyik új jelentkező (természetesen pukkandur és Maple is) megkaphatja azokat, amennyiben igényt tart rá.
Fáy Antal Úr a verseny előtt sikeres vizsgát tett, így visszakerült állndó versenyzői poziciójába. Ezúton is gratulálunk!
voodoo - figyelmeztetés
Indoklás: voodoo a verseny során többször is átlépte a célegyenes végén lévő biztonsági vonalat. Ez egyértelműen arra utal, hogy nem olvasta le körültekintően a versenyre vonatkozó szabályokat.
A SOROZAT "TANULÓ IDŐSZAKA" LEJÁRT. MOSTANTÓL MINDEN INDOKOLT ESETBEN FIGYELMEZTETÉSBEN RÉSZESÜL A SZABÁLYTALANKODÓ VERSENYZŐ, AMI AUTOMATIKUS -5 PONT LEVONÁSSAL ÉS EGY VERSENYRE VALÓ ELTILTÁSSAL - AMINEK VÉREHAJTÁSÁT A KÖVETKEZŐ VERSENYIG FELFÜGGESZTJÜK - JÁR. ÍGY A VISSZAESŐ "BŰNÖZŐT" AUTOMATIKUSAN ELTILTJUK A KÖVETKEZŐ FUTAMTÓL.
KÉREK MINDENKIT, HOGY FOKOZOTTAN ÜGYELJEN A MÁSIKRA, ÉS A SZABÁLYKÖNYVI HIÁNYOSSÁGOKAT (HA MÉG VAN ILYEN) PÓTOLJA!!!
A VERSENYEK ELŐTTI TÁJÉKOZTATÓT SEM VÉLETLENÜL ALKOTJUK MEG. AZ OTT LEFEKTETETT SPECIÁLIS, AZ ADOTT PÁLYÁRA VONATKOZÓ SZABÁLYOKAT IS BE KELL TARTANI!!!
A VIZSGÁZTATÁSI RENDSZER.
A VERSENYBÍRÓSÁG BÁRMELYIK VERSENYZŐT, INDOKLÁS NÉLKÜL VEZETŐI VIZSGÁRA RENDELHETI BE. A VIZSGA PONTOS MENETÉRŐL NÁLAM, VAGY METOSZ-NÁL LEHET ÉRDEKLŐDNI. VIZSGA IDŐPONTOK MINDEN SZERDÁN 20.00-22.00-IG LESZNEK.
AZ INDY500(250)-ES VERSENYRE MINDENKINEK LE KELL VIZSGÁZNIA!!! A VIZSGÁKRA KANSAS UTÁNI KÉT HÉTBEN KERÜL MAJD SOR, A KONKRÉT IDŐPONTOKAT KÉSŐBB HIRDETJÜK KI. A KANSASI VERSENY ELSŐ 10 HELYEZETTJE AUTOMATIKUSAN QUALIFIKÁLJA MAGÁT INDYBE, A TÖBBIEKRE KÖTELEZŐ VIZSGA ÉS JOGOSÍTVÁNY SZERZÉS VÁR!!!
Elküldve: vas. máj. 18, 2008 8:12 am
IsTi - nem jelentkezett és nem is jött
Genyó - nem jelentkezett és nem is jött
GtrEdem - nem jelentkezett és nem is jött
Az akzivitási szabályok megsértése miatt a Versenybíróság a következő szankciókat, határozatokat hozta: Nyekseknek ez a második ilyen jellegű figyelmeztetése, így autóját elvettük, ezennel szabad. Bármelyik új jelentkező (természetesen Nyeksek is) megkaphatja azokat, amennyiben igényt tart rá.
Dietrich - Bede Imre (emerico)(az első "újrarajt" előtti incidens)
Ulvar - Bede Imre (emerico) (31.kör)
emerico - figyelmeztetés mindkét esetért, jogosítvány megvonás
Indoklás: sárga zászlós időszak alatt nem közlekedünk a pályán 259kmh-val, sőt, egyes pontokon emerico elérte a 328kmh-t is!!! emerico hibáját a rutintalanságnak tudja be a Versenybíróság. A jogosítványát haladéktalanul visszavonjuk, arra egy versenyzői vizsga keretében tehet újra szert, ahol a rajtot is be kell mutatnia. Mivel az Indy250-re mindenkinek vizsgáznia kell egy tesztverseny keretében (erre külön jogosítvány jár), emerico vizsgája halasztódik a Milwaukee -i versenyig.
Ulvar - ts-en tanúsított nem "eurokonform" megnyilvánulás - figyelmeztetés
Indoklás: a szabályzat leírja, hogy a ts-en nem beszélünk csúnyán. Ha baleset történik azt a verseny után tessék minősíteni. Tudom, hogy nehéz megállni és nem is várom el, hogy teljes csendben reagáljatok a dologra, de azért moderáljuk magunkat. Ulvar ez esetben figyelmeztetést kap, ami -5 pontos levonással jár(na). Ennek végrehajtását a következő versenyig felfüggesztjük, tehát ha legközelebb történik vmi nem kívánatos megnyilvánulás a részéről, a büntetés akkor lép érvénybe.
RENGETEG GOND ADÓDIK A RAJTOKKAL. A VERSENYBÍRÓSÁG FELHÍVJA A PILÓTÁK FIGYELMÉT, HOGY MINDEN SZERDÁN 20.00-22.00-IG A KIÍRT VIZSGÁZTATÓ IDŐPONTBAN RAJTGYAKORLATOKAT IS FOGUNK TARTANI AZ ÉPP' AKTUÁLIS VERSENYPÁLYÁN, KORREPETÁLÁS CÉJÁBÓL. EZEN TERMÉSZETESEN NEM KÖTELEZŐ A RÉSZVÉT, ÁM MINDENKINEK JAVASOLJUK.
Elküldve: hétf. máj. 26, 2008 9:29 pm
A 2008-05-29 megrendezendő Indianapolis250 versenyre a következő pilótáknak van jogosítványa:
Ginger17, G-BoR, MoDa, Csamez, Spiczi, Tepliczky P., Norbi, Knife, Kaszap Zs., metosz, voodoo, Dietrich, Zöldi, Tjoe, Ulvar, norb, Gstyle
Elküldve: hétf. jún. 02, 2008 12:40 pm
A különleges qualifikációs előírások miatt az aktivitási szabályt senki sem sértette meg.
A VERSENY TAPASZTALATAI ALAPJÁN A SZABÁLYZAT KI FOG EGÉSZÜLNI. FIGYELJÉTEK A VONATKOZÓ FÓRUMOKAT!
Elküldve: vas. jún. 08, 2008 8:20 am
A Versenybíróság ezúton gratulál a fair versenyhez! Ez szép volt Srácok!
Fáy András - nem jelentkezett és nem is jött
IsTi - nem jelentkezett de jött
Az akzivitási szabályok megsértése miatt a Versenybíróság a következő szankciókat, határozatokat hozta: a fenti versenyzők egy-egy figyelmeztetést kapnak. Tessék betartani a jelentkezés szabályait!
GtrEdem-nek és Genyó-nak ez sorozatban a második ilyen jellegű figyelmeztetése. Autójukat így szabaddá tettük és a versenyzőket átsoroltuk a "nem rendszeres résztvevők" táborába. Ez a gyakorlatban azt jelenti, hogy trmészetesen indulhatnak a versenyeken (jelentkezés után), ám autójukat a jelentkezéssel együtt újra kérniük kell.
IsTi-nek ez sorozatban a második ilyen jellegű figyelmeztetése (az Indy500-ra külön szabályok vonatkoztak). A Versenybíróság IsTi autóját elveszi, illetve -5 pontos büntetéssel súlytja. A büntetés kiszabását a Versenybíróság egy verseny erejéig felfüggeszti - magyarul ha a következőre sem jelentkezik IsTi, akkor lép hatályba a szankció. Indoklás - IsTi rendszeres verseny résztvevő, csak nem aktiválja magát...
GSTYLE-NAK JAVASOLJA A VERSENYBÍRÓSÁG, HOGY TANULMÁNYOZZA ÁT ÚJRA A SZABÁLYOKAT (FŐLEG A KÉK ZÁSZLÓST RÉSZT) ÉS ELEVENÍTSE FEL AZT A 435 OVÁLVERSENY EMLÉKÉT, AMIT MÁR TV-BEN LÁTOTT.
AZ AUTÓFOGLALÁS A LEGÚJABB BEOSZTÁSNAK MEGFELELŐEN FRISSÜLT A BAJNOKI JELENTKEZŐS FÓRUMBAN.
A BAJNOKSÁG 8. VERSENYE - TEXAS
A Versenybíróság ezúton gratulál a célba érkezőknek!
SyNcHrO - nem jelentkezett és nem is jött (ha nem tudsz jönni, azt is jelenteni kell - jogosítványod még nincs és két hete, a bajnoki jelentkezés óta nem hallattál hírt magad felől... most akkor mi van???)
Az akzivitási szabályok megsértése miatt a Versenybíróság a következő szankciókat, határozatokat hozta:
Fáy Antalnak ez sorozatban a második ilyen jellegű figyelmeztetése. Autóját így szabaddá tettük és a versenyzőt átsoroltuk a "nem rendszeres résztvevők" táborába. Ez a gyakorlatban azt jelenti, hogy természetesen indulhat a versenyeken (jelentkezés után), ám autóját a jelentkezéssel együtt újra kérnie kell.
Knife részéről érkezett egy óvás:
28-29. kör körül a pacecar mögött haladva többen az ívről hajtottak a boxba. Mivel a szabály kimondja, hogy csak az egyenesben lehet behajtani, de azt nem, hogy a sárga zászlós fázis kivétel, így én azzal, hogy betartottam a szabályt, az első helyről az utolsó helyre csúsztam vissza. Sajnos a versenyt rajtam kívülálló okok miatt befejezni nem tudtam, így méltányossági elbírálást kérek.
A versenybíróság az óvást megvizsgálta és helybenhagyja.
Az esetben a "méltányossági elbírálás"-nak a formáját nem tudjuk meghatározni. Pontot jóváírni nem lehet. A szabályok hiányosságait viszont javítottuk.
Általános megállípítás (magyarázkodás)
Knife-nak abszolút igaza van. Az új biztonsági autós szabályok erőteljes deficittel rendelkeztek. Teljes mértékben hiányzott az szervízság "full course yellow" alatti használatáról rendelkező előírás. Erre nincs mentség... Annyit tudunk mondani, hogy a következő verseny előtt (egészen pontosan tegnaptól) új, rendezettebb szabályrendszer kerül kihirdetésre. Ezt kéretik elolvasni és elfogadni. A rendszer több ponton módosult és remélhetőleg közeledik a tökéletesség felé.
A hibák feltárásához elengedhetetlenek a tesztek, illetve a megtett mérföldek... ennek néha súlyos áldozatai vannak, jelen esetben Knife. Tudom, hogy ez nem vigasztaló, de a Versenybíróság köszöni az áldozatot és reménykedik, hogy a jövőben nem marad fehér folt a szabályrendszerben...
Egyedülálló dolgot csinálunk, ami néha (sokszor) gondokkal jár.
A segítségeteket pedig köszönjük és a továbbiakban is várunk javaslatokat.
Azért érdekes a dolog, mert a szabályrendszer mostmár 99%-ban megegyezik az igazival... modjuk kezdhettük volna rögtön ezzel is.
További izgalmas versenyeket kivánunk!
Elküldve: vas. jún. 29, 2008 10:55 am
A BAJNOKSÁG 9. VERSENYE - IOWA
A Versenybíróság ezúton gratulál a célba érkezőknek, különös tekintettel a győztesnek és a dobogós helyezetteknek.
SyNcHrO - nem jelentkezett és nem is jött
SyNcHrO autóját elvettük, a #99-es autó szabad. SyNcHrO a bajnokiságra való jelentkezése óta nem jelentkezett, versenyzői vizsgát sem tett.
Knife véleményezést kér az alábbi szituációról:
Laby a 125. körben a T2-ben belső íven előzi Knife-ot. Laby a hátsó egyenes végére érve a T3-ban két kerékkel átlépi a sárga vonalat. Az alábbi képen jól látható a sárga vonal pozíciója az előzés megkezdésekor és befejezésekor.
http://kepfeltoltes.pirateclub.hu/pics/laby_knife.jpg
A versenybíróság az esetet megvizsgálta és Laby előzését szabályosnak minősítette.
Knife a T2-ből kicsit szélesen jött ki, ezt használta ki Laby és beszúrt mellé. A hátsó egyenesben egymás mellett és egyenes vonalban autóztak, mindketten a T3 bemeneti ívére koncentráltak. A hátsó egyenes 2/3-ánál Laby autója előrébb volt, a spotter egyértelmű jelzést ad Knife-nak, hogy autó van mellette. Erre az esetre a szabálykönyv egyértelmű rendelkezést ír:
Ha a mögötted álló versenyző próbál téged megelőzni, akkor viselkedjél tisztességesen vele szemben, NE ZÁRJ RÁ és ne nehezítsd meg a dolgát! Lebegjen a szemed előtt, hogy akár mind a ketten elveszíthetitek jó pozíciótokat egy elhibázott manőver miatt. Ha mégis így teszel akkor az eset után ne a másikban keresd majd a hibát, hiszen te is ugyanolyan hibás vagy mint ő. Ilyen esetben a versenybíróság sem biztos, hogy a javadra dönt majd.
Tehát ha kanyarban előznek téged, akkor próbálj elég helyet hagyni, hogy egy ilyen előzést sikeresen be lehessen fejezni.
A manőverek során Laby átlépte a sárga vonalat, ám azt azért tette, mert Knife nem biztosított elég helyet számára az előzés sikeres befejezéséhez.
Mivel az eset az utolsó körben történt (ilyenkor nem szívesen engedi el az ember a másikat), balesettel nem végződött a dolog, illetve az előzés végül megvalósult, a versenybíróság semmilyen szankciót nem foganatosít.
Mindezek ellenére az, hogy itt nem történt baleset, csak a szerencsének köszönhető. A Versenybíróság felhívja a pilóták figyelmét, hogy a szabálykönyv passzusai az utolsó körben is érvényesek. Vigyázzunk egymásra!
A verseny során MoDa és Ulvar nem megfelelő, verbális magatartást tanúsított Fáy András versenyzővel szemben.
A versenyek során egyértelműen leírtuk, hogy...
Mivel MoDa az eset után elnézést kért Fáy Úrtól ezért ő pontlevonás nélküli figyelmeztetésben részesül. Mivel Ulvar kolléga eddig az esetre nem reagált (nagyon jó lenne ha megtenné mert visszaeső ebben a vétségben) ezért felfüggesztett -5pontos figyelmeztetéssel járó büntetésben részesül. Ulvar lehetőséget kap elmondani a véleményét az esettel kapcsolatban, majd reagálni a megbeszélés során elhangzottakra. Az eset tisztázására a richmondi verseny utánig kap lehetőséget, ellenkező esetben életbe lép a büntetése.
További izgalmas és fair versenyeket kivánunk!
Elküldve: szomb. júl. 12, 2008 5:44 pm
A BAJNOKSÁG 10. VERSENYE - RICHMOND
A Versenybíróság határozata alapján a technikai okok miatt elmaradt verseny 2008 szeptember 18-án, este 20.30-as kezdéssel kerül megrendezésre. A versenyre külön kiírás lesz, így az aktivitási szabályoknak megfelelően kell majd jelentkezni rá.
A hozzászólást 1 alkalommal szerkesztették, utoljára Ginger17 szomb. júl. 12, 2008 5:51 pm-kor.
Elküldve: szomb. júl. 12, 2008 5:49 pm
A BAJNOKSÁG 11. VERSENYE - WATKINS GLEN
A Versenybíróság ezúton gratulál a célba érkezőknek, különös tekintettel a győztesnek és a dobogós helyezetteknek. Ezen kívül szeretnék gratulálni a példamutatóan szabályos rajtprocedúrához, nagyon ügyes volt a társaság. Ez a fegyelem az első kanyarban elszállt... Uraim nem ott kell ám megnyerni a versenyt.
Pablo - nem jelentkezett és nem is jött
Kuka - jelentkezett de nem jött
Knife - jelentkezett de nem jött
Fáy András, Pablo, Kuka és Knife egy-egy figyelmeztetésben részesült. Ha a következő versenyen is hasonlóképp' járnak el, a büntetésük -5 pont levonás lesz.
Elküldve: szomb. júl. 19, 2008 11:14 am
A BAJNOKSÁG 12. VERSENYE - NASHVILLE
A Versenybíróság ezúton gratulál a célba érkezőknek, különös tekintettel a győztesnek, a dobogós helyezetteknek, illetve a top10-es újoncoknak.
Blory - nem jelentkezett, de jött
Fáy András, Pablo és Blory egy-egy figyelmeztetésben részesült. Figyelembe véve, hogy Fáy András és Pablo sorozatban a második ilyen figyelmeztetést "harcolta ki" a következő szankciók lépnek érvénybe: Andrástól a #11-es, Pablotól a #91-es autót elvettük, így azok szabaddá váltak. A versenyzőket átsoroljuk a "nem rendszeres résztvevők táborába". Ezek után, ha indulni szeretnének további versenyeken, autót külön kell kérvényezniük. Ezen felül a figyelmeztetéssel járó -5 pontos büntetés is automatikusan jár mindkettőjüknek.
Az aktivitási szabályokat be kell tartani!
Óvás kettő érkezett, ezeket a beérkezés sorrendjében vizsgálta a Versenybíróság.
Gsyle-Laby "találkozó" az első verseny 7:54 percében.
Esemény: Laby műszaki okok miatt (kerékkopás) a szervízsávba húzódott (ez részéről abszolút helyes döntés volt), ám döntését túl későn hozta meg, így nem volt ideje a megfelelő sebességre lassítani a szervízsávban. A forduló bevételét nem tudta véghez vinni, így mintegy 200kmh sebességgel visszasodródott a pályaívre. Többeknek sikerült elkerülniük, ám Gstyle már nem tudott időben reagálni, így az ütközés bekövetkezett
Szankció: Figyelembe véve, hogy Laby SuperSpeedway tapasztalata csekély, a büntetést ennek megfelelően határoztuk meg: Laby figyelmeztetésben részesül, melyet egy versenyre felfüggesztett -5 pontos levonás egészít ki - a pontlevonás csak újabb figyelmeztetés esetén lép érvénybe.
Gstyle-Süti "találkozó" az első verseny 16:40 percében.
Esemény: Süti a sikeresen teljesített PitStop után visszaérvén a pályára megszegte a szabályzat PITSTOP bekezdésében foglalt előírást, így az érkező Gstyle nme tudta elkerülni az ütközést.
A versenyívre érkezéskor Süti sebessége 223kmh, az érkező Gstyle sebessége 323kmh volt...
Szankció: Figyelembe véve, hogy Süti SuperSpeedway tapasztalata csekély, a büntetést ennek megfelelően határoztuk meg: Süti figyelmeztetésben részesül, melyet egy versenyre felfüggesztett -5 pontos levonás egészít ki - a pontlevonás csak újabb figyelmeztetés esetén lép érvénybe.
Mindezeken felül érkeztek un. "nem óvások is". Feltételezem, hogy ezek célja a figyelemfelkeltés a kisebb (nagyobb) hibákra. Kérem, hogy ezeket a "csevegő" fórumban tegyétek meg legközelebb! Köszönöm.
Általános megjegyzés: a PaceCar eléggé hülye volt a versenyen: képes volt saját magát összetörni a pit falán, valamint egyik kijövetelekor Dietrich-et is tönkrevágta. Sajnos a tesztversenyen ilyen hibákat nem tapasztaltunk, így felkészülni sem tudtunk rá.
A versenyszabályzat hamarosan ki fog egészülni a megkezdett, de valamilyen technikai probléma okán megszakadt versenyek lebonyolítását illetően. A csütörtöki "esőszünet" elég jól vizsgázott. Általánosan elmondható, hogy végeredményt csak a kiírt táv 50%-ának teljesítése után hirdethetünk. Ha a verseny ez előtt szakad meg, onnan folytatjuk ahol abbahagytuk, az addigi sorrendnek megfelelően.
A folytatásban nem résztvevő pilóták automatikusan a minimálisan elérhető pontszámot kapják meg. Ennek megfelelően a csütörtöki első versenyen indulók, de a folytatásról hiányzó versenyzők - Geri, DoDi, Laby és Blory - a minimális pontszámukat megkapják.
Elküldve: szomb. júl. 26, 2008 7:26 am
A BAJNOKSÁG 13. VERSENYE - MID-OHIO
Kuka - nem jelentkezett és nem is jött
Geri - nem jelentkezett és nem is jött
Kuka, Geri és Blory egy-egy figyelmeztetésben részesült. Figyelembe véve, hogy Blory sorozatban a második ilyen figyelmeztetést "harcolta ki" a következő szankciók lépnek érvénybe: Blorytól a #19-es autót elvettük, így az szabaddá vált. A versenyzőt átsoroljuk a "nem rendszeres résztvevők táborába". Ezek után, ha indulni szeretne további versenyeken, autót külön kell kérnie. Ezen felül a figyelmeztetéssel járó -5 pontos büntetés is automatikusan jár..
Elküldve: pén. aug. 08, 2008 5:59 pm
A BAJNOKSÁG 14. VERSENYE - CLEVELAND
Geri figyelmeztetésben részesült. Figyelembe véve, hogy Geri sorozatban a második ilyen figyelmeztetést "harcolta ki" a következő szankciók lépnek érvénybe: Geritől a #23-as autót elvettük, így az szabaddá vált. A versenyzőt átsoroljuk a "nem rendszeres résztvevők táborába". Ezek után, ha indulni szeretne további versenyeken, autót külön kell kérnie. Ezen felül a figyelmeztetéssel járó -5 pontos büntetés is automatikusan jár..
Elküldve: szomb. aug. 16, 2008 6:51 am
A Versenybíróság ezúton gratulál a célba érkezőknek, különös tekintettel a győztesnek és a dobogós helyezetteknek. Ki szeretnénk emelni az első három helyezett: Voodoo, Laby és Ulvar utolsó 15 körben folytatott öldöklő, ám mindvégig rendkívül sportszerű küzdelmét.
Tjoe Iowában bejelentette, hogy bizonytalan ideug nem tud résztvenni a versenyeken. Mivel rengeteg jelentkező van és a továbbiakban csak a folyamatos, állandó résztvevők autóit tudjuk biztosítani, Tjoe autóját elvesszük és a pilótát átsoroljuk a "nem rendszeres indulók táborába". Amennyiben a továbbiakban Tjoe részt kiván venni versenyen, azt megteheti, de autót külön kell kérvényeznie.
A #15-ös autó ezennel szabad, lehet pályázni rá.
Szeretném felhívni a jelentkezők figyelmét, hogy az aktivitási szabályok értelmében a verseny napján 17.00-ig lehet leadni a nevezést. Kérem, hogy tartsátok be ezt az időpontot, mert csak így lehet a szabad autókat kiosztani.
Óvás nem érkezett, ám a 70. körben történt tömeges balesetet kivizsgálta a Versenybíróság. A balesetet kiváltó eseménysor közvetlenül a rajt pillanatában kezdődött: az első (rajtoló) pozícióban lévő motogirl Kisasszony - technikai problémái miatt - rendkívül rossz ütemben kapta el a rajtot, aminek következtében Pongrácz Úr a rajtvonal előtt megelőzte. Tommy satut fékezett, nekicsúszott a falnak, majd értehetetlen módon - ismét padlófékkel(!) - a sérült autót megpróbálta a pályán megállítani. Ennek következtében visszacsúszott a pálya közepére a nagy sebességgel érkező társai elé. A sorozatos ütközések következtében Knife a verseny teljes feladására kényszerült.
Szankció: a balesetet tulajdonképpen kiváltó motogirl és a balesetet okozó Tommyt a versenybíróság egyaránt figyelmeztetésben részesíti, ami -5 pontos levonással jár. A büntetés végrehajtását a soron következő versenyig felfüggeszti, tehát csak akkor lép érvénybe, ha a következő versenyen is galibát okoznak.
Indoklás: a szituációt mindkét részről a rutintalanságnak tudja be a Versenybíróság.
A verseny során több verbális megnyilvánulás is hagyott kivánni valót maga után. Ha lehet nem idézném, de Tommy, Ulvar és Ginger17 száját is hagyták el nem ide illő mondatok. Mivel negyjából mindenki elnézést kért, az adott pilótákat figyelmeztetésben részesíti a versenybíróság.
Elküldve: szomb. aug. 30, 2008 7:11 am
A BAJNOKSÁG 16. VERSENYE - SONOMA
Mivel Kuka sorozatban hasonló vétségért már a második figyelmeztetését kapja, ezért az egyesületi szabályzatban foglaltak szerint autóját elvesszük és a versenyzőt átsoroljuk a jogosítvánnyal rendelkező, nem rendszeres indulók táborába.
A #17-es autó ezennel szabad, lehet pályázni rá.
A versenybíróság szeretné megköszönni az indulók korrektségét. A legutóbbi figyelmeztetés után, ezúttal igen hamar lezajlott a jelentkezési procedúra, lehetővé téve a végleges pilóta/autó lista kiírását. Ezt a jövőben is szeretnénk megtenni.
Kedves Gstyle és Ulvar!
A versenybíróság 357x is szeretné felhívni a figyelmeteket, hogy az esetleges sérelmek verseny közbeni, verbális számonkérése igen, igen zavarhatja a többi versenyzőt. Rendkívül örülünk, hogy ezúttal a megnyilvánulások nem tartalmaztak csúnya szavakat, már csak a hosszukkal volt némi probléma. Tehát, ha lehet a (jogos) számonkérés maradjon a verseny utánra. Megértésetekt ezúton is köszönjük!
További izgalmas és fair versenyeket, valamint sokkal több célbaérkezőt kivánunk!
Elküldve: szomb. szept. 06, 2008 6:34 am
A BAJNOKSÁG 17. VERSENYE - DETROIT
Az aktivitási szabályt senki sem "hágta meg".
Óvás egy érkezett:
Knife a következő szituációt kérte kivizsgálni:
Knife - Gsyle ütközés az első kör harmadik fordulójában. Az egyenesben történt "gyorsulási verseny" végkifejletét látjuk. Középen Gstyle a vezető pozícióban, jobb oldalán GabF1, bal oldalán Knife. A harmadik forduló előtt, Gstyle kerekei blokkolnak és egyenesen csúszik... Knife pedig venné be a fordulót, de az ívről lecsúszó Gstyle-nak ütközik.
A versenybíróság a szituációt versenybalesetnek minősíti és egyik pilótát sem teszi felelőssé, szankciót nem ró ki.
Itt is szeretném felhívni a figyelmet, hogy a legutóbb road/street jogosítványt szerző versenyzőknek Chicagolandre meg kell szerezni az oválos jogosítványt.
Az érintett versenyzők: Doozi(#15), GabF1(#17), Csaba (#X).
Mivel oválpályák következnek, kérjük ismételjétek át a vonatkozó szabályzatot!
Elküldve: szomb. szept. 13, 2008 7:28 am
A BAJNOKSÁG 18. VERSENYE - CHICAGOLAND
A Versenybíróság ezúton gratulál a célba érkezőknek és az első két helyezettnek a remek taktika miatt...
Az aktivitási szabályok megsértése:
Gstyle - nem jelentkezett, de jött.
Ugye ez azért gáz, mert jelentős a túljelentkezés. Nem tudom, hogy mit szólt volna Gstyle ha kiadjuk másnak az autóját... erre megjelenik a szerveren.
A versenybíróság Gstyle-t figyelmeztetésben részesíti.
Kaszap Zsolt megóvta Gstyle manőverét az első körökben.
A T1-ben történt incidens nem egyedi eset, volt pár ilyen a versenyen, de mivel óvás csak egy érkezett, a versenybíróság csak ezt vizsgálta.
A szitu egyértelmű. Zsolt pár pillanattal ezelőtt beszúrt Gstyle mellé... A Penske pilótának hallania kellett a spotter figyelmeztetését, ennek ellenére zárta az ívet. Az összecsapásból baleset lett, Gstyle kiesett Zsolt sérült autója javításra szorult.
A versenybíróság az eset után Gstyle-t figyelmeztetésben részesíti. Mivel az aktivitási szabályoknál a pilóta már kapott egy figyelmeztetést, a -5 pontos szabály azonnal életbe lép, tehát a versenyző bajnoki pontjaiból -5 pont levonásra kerül.
A záróverseny is ovál lesz. Állandó autóval, de oválos jogsival nem rendelkező versenyzők: Doozi(#15), GabF1(#17). Nekik kötelező a keddi vizsgán a részvétel.
Az "Ulvar-szindróma".
Az eset túlmutat a versenybíróság hatáskörén, ezért az egyesületi vezetés a versenybírósággal karöltve hozta meg a döntést, miszerint Ulvar a következő verseny(ek)en külön TS szobába kényszerül. Kérjük a döntés tudomásul vételét.
További biztonságos versenyzést kivánunk!
Elküldve: szomb. szept. 20, 2008 1:11 pm
A Versenybíróság ezúton gratulál a célba érkezőknek, különös tekintettel a győztesnek, illetve a dobogós helyezetteknek.
Az aktivitási szabályt "nem sértette meg senki".
Magyarázat lentebb...
Óvás "érthetetlen okokból" nem érkezett...
A szabályzat ellen több versenyző is vétett, annak ellenére, hogy óvás nem érkezett. Ezek kronológiai sorrnedben a következők:
1. voodoo 17.00 után jelentkezett a versenyre... ezt sosem lehet mexokni?
2. Ulvar teljes mértékben szabálytalan rajtot produkált, ami felett a szerver szemet hunyt. Ez utóbbi a szervezők hibája, de az előbbi Ulvaré. Vártuk, hogy az ügyben érintett másik versenyző - G-BoR kifejti a véleményét a szokatlanul lassú rajtja miatt, de ez nem történt meg... ezért írtuk, hogy "érthetetlen okokból".
Itt szeretnénk megjegyezni, hogy a versenybíróság hivatalból naív, de nem hülye.
3. Ulvar és G-BoR vétett a versenyszabályzat "A verseny befejezése" bekezdésében foglaltak ellen, jelesül nem a felvezető kör szabályai szerint hajtotta végra az utolsó "tiszteletkörét".
A versenybíróság szankciókat nem ró ki. Indoklást nem fűz a dologhoz.
A versenybíróság az általános tapaszalatok alapján úgy döntött, hogy a TV felvételnek köszönhetően a versenyek könnyen visszanézhetőek, így a JÖVŐBEN a szabályzatban foglaltak ellen vétő pilótákat (óvás hiányában is)soron kívül bünteti.
Gratulálunk a bajnokságban résztvevőknek, köszönjük tanácsaikat és türelmüket! A jövőbeni sikeres együttmködés reményében küldjük üdvözletünket.
A versenybíróság tagjai.
metosz - egyesületi elnök
Ginger17 - szakosztályvezető
Zöldi - bíró